ཚོགས་པ་དེའི་སློབ་སྟོན་པ་དམ་ཆོས་དཔལ་བཟང་ལགས་ཀྱིས་མཛད་སྒོའི་ཐོག་ཡིག་ཐོག་ནས་གསུང་བཤད་ཅིག་གནང་བའི་ནང་འཁོད་དོན།བཙན་བྱོལ་ནང་རྙིང་བཀའ་ས་དགེ་གྲུབ་མཐའ་བཞི་ཉམས་གསོ་གནང་སྟེ།ཆོས་བརྒྱུད་ཆེན་པོ་བཞི་དང་གཡུང་དྲུང་བོན་བཅས་སྒྲིག་འཛུགས་ཀྱི་ངོ་བོར་གནས།བློ་ཕམ་པ་ཞིག་ནི།སྐབས་དེར་ཇོ་ནང་གི་གྲུབ་མཐའ་འཛིན་མཁན་དཀོན་པོར་གྱུར་བར་བརྟེན་ཇོ་ནང་གི་སྐོར་གླེང་མཁན་མ་བྱུང་པ་ཡིན།དེར་བརྟེན་གཞན་སྟོང་གི་གྲུབ་མཐའ་འཛིན་པའི་ཇོ་ནང།ནང་པ་ཡིན་མིན་ལ་དོགས་པ་བྱེད་དགོས་པའི་གནས་སྟངས་ཆགས་ཡོད།༡༩༩༧ལོར་༧གོང་ས་སྐྱབས་མགོན་ཆེན་པོ་ཆོག་གིས།ཁལ་ཁ་རྗེ་བཙུན་རིན་པོ་ཆེའི་མཚན་ཐོག་ལ།སིམ་ལའི་དགོན་རྙིང་བ་སངས་རྒྱས་ཆོས་གླིང་སྩོལ་གནང་བྱུང་བ་དང།༡༩༩༨ལོར་གྲུབ་མཐའ་ནོ་ནང་གི་ཆོས་སྡེ་གསར་པ་གནས་དེར་བཙུགས་ཞེས་འཁོད་འདུག